વડોદરાની એમ.એસ.યુનિવર્સિટીમાં ગુજરાતી વિભાગના પ્રોફેસર ડૉ.ભરત મહેતા, પત્નિ નિવ્યા પટેલ(આંકલાવ આર્ટ્સ કોલેજ) અને સસરા રમેશભાઈ પટેલ(ઉંમર ૭૫) સહિત ૩૦ જેટલાં સ્નેહીજનો મે મહિનાના અંતિમ દિવસોમાં નોર્થ-ઈસ્ટ રાજ્યોના પ્રવાસે ગયાં હતાં. પ્રવાસ દરમિયાન અરુણાચલપ્રદેશના તવાંગ ખાતે રમેશભાઈ પટેલનું રાત્રે ૧૦ વાગે મૃત્યુ થયું. અચાનક, આવેલી આફતમાં કરવું શું ? જોકે, સરહદો સાચવતી ઈન્ડિયન આર્મી માનવતાનું કામ કાયમ કરતી રહે છે, જે અંતર્ગત તેમને તવાંગની એક માત્ર આર્મી હોસ્પિટલમાં લઈ જવામાં આવ્યા. આર્મીના ઓફિસર્સે પ્રોફેસર ભરત મહેતાને કહ્યું કે, ‘‘તમે કોઈ જ ચિંતા કરશો નહીં, બધું જ અમે સંભાળી લઈશું.’’